rejauldu/bengali-wikipedia huggingface dataset:
চট্টগ্রাম বোট ক্লাব বাংলাদেশের বন্দর নগরী চট্টগ্রামের একটি বোট ক্লাব। এটি ১৯৮৬ সাল থেকে একটি আভিজাত্য সাগরমুখী পর্যটন কেন্দ্র হিসেবে বিভিন্ন ক্লাব সুবিধা প্রদান করে আসছে।   অবস্থান  চট্টগ্রাম বোট ক্লাব পতেঙ্গা থানার মেরিন একাডেমী জেটির পাশে  জমির উপর অবস্থিত। বাংলাদেশ নৌবাহিনী চট্টগ্রাম বন্দর কর্তৃপক্ষের কাছ থেকে জমিটি ইজারা নেয়।   ইতিহাস  ডান|থাম্ব|চট্টগ্রাম বোট ক্লাব ১৯৯০ সালের আগস্ট মাসে প্রাক্তন নৌবাহিনী প্রধান সুলতান আহমেদ ক্লাবটি উদ্বোধন করেন।   পরিচালনা পর্ষদ  বাংলাদেশ নৌবাহিনীর প্রধান ক্লাবটির সভাপতি হন এবং বাংলাদেশ নেভি ফ্লোটিলার উচ্চপদস্থ নৌসেনাপতি সহ-সভাপতি হন। পরবর্তীতে ক্লাবটির সহ-সভাপতি হন চট্টগ্রামের উচ্চপদস্থ নৌসেনাপতি।   চিত্রশালা    তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:চট্টগ্রামের সংস্কৃতি বিষয়শ্রেণী:বাংলাদেশের ক্লাব ও সমিতি বিষয়শ্রেণী:চট্টগ্রাম ভিত্তিক সংগঠন বিষয়শ্রেণী:১৯৮৬-এ বাংলাদেশে প্রতিষ্ঠিত বিষয়শ্রেণী:১৯৮৬-এ প্রতিষ্ঠিত সংগঠন
ফুলঝুড়ি বাংলাদেশের বরগুনা জেলার অন্তর্গত বরগুনা সদর উপজেলার একটি ইউনিয়ন।   আয়তন  ফুলঝুড়ি ইউনিয়নের আয়তন ৫,২৪৪ একর।   প্রশাসনিক কাঠামো  ফুলঝুড়ি ইউনিয়ন বরগুনা সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বরগুনা সদর থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী ফুলঝুড়ি ইউনিয়নের মোট জনসংখ্যা ১৩,২০৫ জন। এর মধ্যে পুরুষ ৬,৩১৮ জন এবং মহিলা ৬,৮৮৭ জন। মোট পরিবার ৩,২৫১টি।   শিক্ষা  ২০১১ সালের আদমশুমারি অনুযায়ী ফুলঝুড়ি ইউনিয়নের সাক্ষরতার হার ৫৮.৯%।   আরও দেখুন   বরগুনা সদর উপজেলা  বরগুনা সদর থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:বরগুনা সদর উপজেলার ইউনিয়ন
ভবতোষ সোরেন (১ ফেব্রুয়ারি ১৯৩৪ - ২০১২) একজন ভারতীয় রাজনীতিবিদ ছিলেন। তিনি বাঁকুড়া জেলার জলগুরিয়া গ্রামের বাসিন্দা এবং সাঁওতাল জনগণের নেতা ছিলেন। পেশায় একজন আইনজীবী সোরেন ১৯৬৭-১৯৭১ সালে পশ্চিমবঙ্গ বিধানসভার সদস্য ছিলেন এবং রাজ্য সরকারের বনমন্ত্রী হিসেবে ১৯৬৯-১৯৭০ সালে দায়িত্ব পালন করেন।   যৌবন  সোরেন বাঁকুড়া জেলার জলগুরিয়ায় ১৯৩৪ সালের ১ ফেব্রুয়ারি জন্মগ্রহণ করেন। তিনি ছিলেন বৈদ্যনাথ সোরেনের পুত্র। তিনি এমএ এবং এলএলবি ডিগ্রি অর্জন করেন এবং ১৯৫৮ সালে বাঁকুড়া জেলা বারে যোগ দেন। ১৯৫৯ সালে তিনি কলকাতায় একটি সরকারি চাকরি পান, সি কাস্টমস-এ প্রিভেন্টিভ অফিসার হিসেবে কাজ করেন। ১৯৬০ সালে তিনি রাজ্য সরকারের অধীনে জেলা তথ্য অফিসারের চাকরি পান। সোরেন ১৯৬৫ সালে সরকারি চাকরি থেকে পদত্যাগ করেন এবং আবার বাঁকুড়ায় আইন অনুশীলন শুরু করেন। সোরেন বাঁকুড়া থেকে সাঁওতালি ভাষার মাসিক খেরওয়াল আরাম (বাংলা লিপিতে) প্রকাশ করেন।   বিধায়ক  রাজনীতিতে যোগদান করে সোরেন ১৯৬৭ সালের পশ্চিমবঙ্গ বিধানসভা নির্বাচনে রায়পুর (এসটি) আসনে জয়ী হন। বাংলা কংগ্রেস প্রার্থী হিসেবে দাঁড়িয়ে, তিনি ২২,৮৪০ ভোট (৫১.৪৮%) পেয়েছেন এবং ভারতীয় জাতীয় কংগ্রেস প্রার্থী জেএন মুর্মুকে পরাজিত করেছেন।   বনমন্ত্রী  সোরেন ১৯৬৯ সালের পশ্চিমবঙ্গ বিধানসভা নির্বাচনে রায়পুর (এসটি) আসন ধরে রেখেছিলেন। বাংলা কংগ্রেস প্রার্থী হিসাবে দাঁড়িয়ে তিনি ২৩,৬৮৯ ভোট (৪৫.৯৭%) পেয়েছেন, কংগ্রেস প্রার্থী জেএন মুর্মুকে পুনরায় পরাজিত করেছেন।  ১৯৬৯ সালে গঠিত দ্বিতীয় যুক্তফ্রন্ট সরকারে সোরেন বনমন্ত্রী মনোনীত হন। সোরেন অন্যান্য দুই বাংলা কংগ্রেস মন্ত্রী চারু মিহির সরকার এবং সুশীল কুমার ধাড়ার সাথে ১৯৭০ সালের ১৯ ফেব্রুয়ারি মন্ত্রীর পদ থেকে পদত্যাগ করেন। ১৬ মার্চ ১৯৭০ অজয় মুখার্জি, মুখ্যমন্ত্রী, তার পদত্যাগ পেশ করেন, এবং ১৯ মার্চ ১৯৭০ এ সরকার বরখাস্ত করা হয়।  তিনি ১৯৭১ সালের পশ্চিমবঙ্গ বিধানসভা নির্বাচনে আবার রায়পুর (এসটি) আসনে প্রতিদ্বন্দ্বিতা করেছিলেন, উভয় সময়ই তিনি শুধু কংগ্রেসের মুখোমুখি হননি, ঝাড়খণ্ড পার্টি, প্রাক্তন যুক্তফ্রন্ট জোটের অংশীদার সিপিআই, ব্রেক-অ্যাওয়ে বিপ্লবের প্রার্থী। বাংলা কংগ্রেসের পাশাপাশি জেএন মুর্মু (এখন কংগ্রেসে (ও))। ভবতোষ সোরেন ৮,০০৫ ভোট (১৮.৩১%) নিয়ে তৃতীয় স্থানে রয়েছেন।  তিনি ১৯৭২ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেননি। ১৯৭৭ সালের পশ্চিমবঙ্গ বিধানসভা নির্বাচনে তিনি রায়পুরে (এসটি) জনতা পার্টির প্রার্থী হিসেবে দাঁড়িয়েছিলেন, ৯,১৩৮ ভোট (১৯.০৬%) পেয়ে তৃতীয় স্থানে ছিলেন।  তিনি ১৯৮২ সালের পশ্চিমবঙ্গ বিধানসভা নির্বাচনে কংগ্রেস প্রার্থী হিসাবে রায়পুর (এসটি) আসনে প্রতিদ্বন্দ্বিতা করেছিলেন, কিন্তু সিপিআইএম এর উপেন কিস্কুর কাছে পরাজিত হন। সোরেন ২৮,৮৯৪ ভোট (৩৪.৭২%) নিয়ে দ্বিতীয় স্থানে রয়েছেন। তিনি আবার ১৯৮৭ সালের পশ্চিমবঙ্গ বিধানসভা নির্বাচনে কিস্কুকে চ্যালেঞ্জ জানাতে চেয়েছিলেন, ৩৩,০৫৩ ভোট (৩৫.৩৭%) নিয়ে দ্বিতীয় স্থানে ছিলেন।   পরবর্তী বছরগুলি  রাজনীতি ছাড়ার পর সোরেন আবার বাঁকুড়ায় আইনি অনুশীলন শুরু করেন। ২০১২ সালে সোরেন মারা যান।Business Standard. WB Assembly adjourns after obituary references   তথ্যসূত্র   বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:২০১২-এ মৃত্যু বিষয়শ্রেণী:১৯৩৪-এ জন্ম বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১ বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:জনতা পার্টির রাজনীতিবিদ
মিহির গোস্বামী পশ্চিমবঙ্গ রাজ্যের একজন ভারতীয় রাজনীতিবিদ । তিনি কোচবিহার দক্ষিণ কেন্দ্র থেকে ১৯৯৬ থেকে ২০০১ এবং ২০১৬-২০২১ পর্যন্ত পশ্চিমবঙ্গ বিধানসভার সদস্য ছিলেন । তিনি উত্তরবঙ্গ রাষ্ট্রীয় পরিবহণ সংস্থার চেয়ারম্যান ছিলেন । ২০২০ সাল পর্যন্ত তৃণমূল কংগ্রেস দলের সদস্য থাকার পর ভারতীয় জনতা পার্টিতে যোগ দেন । বর্তমানে তিনি নাটাবাড়ির প্রতিনিধিত্ব করছেন।   রাজনৈতিক পেশা  তিনি অবিভক্ত কংগ্রেসে জেলা যুব কংগ্রেসের সভাপতি ছিলেন (যখন মমতা বন্দ্যোপাধ্যায় রাজ্য যুব কংগ্রেস সভাপতি)। তিনি ভারতীয় জাতীয় কংগ্রেস প্রার্থী হিসাবে ১৯৯৬ সালে কোচবিহার উত্তর (বিধানসভা কেন্দ্র) আসনে জয়ী হন । পরে, তিনি ১৯৯৮ সালে সর্বভারতীয় তৃণমূল কংগ্রেসে যোগদান করেন । ২০১৬ (কোচবিহার দক্ষিণ) পশ্চিমবঙ্গ বিধানসভা নির্বাচনে তিনি আবার একই আসনে জয়লাভ করেন।  তিনি টিএমসি থেকে পদত্যাগ করেন এবং ২৭ নভেম্বর ২০২০-এ ভারতীয় জনতা পার্টিতে যোগ দেন, ৩১ অক্টোবর তার অফিস থেকে পদত্যাগ করেন। তিনি বিজেপি প্রার্থী হিসেবে ২০২১ সালের পশ্চিমবঙ্গ বিধানসভা নির্বাচনে নাটাবাড়ি আসন থেকে নির্বাচিত হন ।  তথ্যসূত্র   বহিঃসংযোগ   West Bengal Legislative Assembly    বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কোচবিহার জেলার ব্যক্তি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:বিরোধীদলীয় উপনেতা
বাংলাদেশ উইমেন চেম্বার অফ কমার্স অ্যান্ড ইন্ডাস্ট্রি বা BWCCI, নারী উদ্যোক্তাদের একটি বাণিজ্য  শিল্প সংস্থা। সালিমা আহমেদ বাংলাদেশ উইমেন চেম্বার অব কমার্স অ্যান্ড ইন্ডাস্ট্রির প্রতিষ্ঠাতা সভাপতি।   ইতিহাস  বাংলাদেশ উইমেন চেম্বার অফ কমার্স অ্যান্ড ইন্ডাস্ট্রি ২০০১ সালে সেলিমা আহমেদ দ্বারা প্রতিষ্ঠিত হয়। এটি ছিল বাংলাদেশের প্রথম মহিলা চেম্বার। এটি বাংলাদেশের নারী উদ্যোক্তাদের ওপর গবেষণা পরিচালনা করে। ২০১৬ সালে, চেম্বার নারী উদ্যোক্তাদের জন্য প্রশিক্ষণ কেন্দ্র স্থাপনের জন্য ২৫০ মিলিয়ন টাকা তহবিল চেয়েছিল।   তথ্যসূত্র   বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:ঢাকা ভিত্তিক সংগঠন বিষয়শ্রেণী:২০০১-এ বাংলাদেশে প্রতিষ্ঠিত বিষয়শ্রেণী:বাংলাদেশের বাণিজ্য সভা
সুমন খান (জন্ম: ১৩ জানুয়ারি ২০০০) একজন বাংলাদেশী ক্রিকেটার। তিনি ২৯ অক্টোবর ২০১৮ সালে ২০১৮-১৯ জাতীয় ক্রিকেট লিগে ঢাকা বিভাগ ক্রিকেট দলের হয়ে প্রথম শ্রেণির ক্রিকেটে আত্মপ্রকাশ করেছিলেন। ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে তিনি বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে টি-টোয়েন্টিতে আত্মপ্রকাশ করেছিলেন। তিনি ৮ মার্চ ২০১৯ সালে ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ কৃত্তিকা শিক্ষা প্রতিষ্ঠানের হয়ে লিস্ট এ ক্রিকেট তালিকায় স্থান অর্জন করেছিলেন। ২০১৯ সালের নভেম্বরে, বাংলাদেশে অনুষ্ঠিত ২০১৯ এসিসি ইমার্জিং টীম এশিয়া কাপ প্রতিযোগিতায় ১৪ উইকেট নিয়ে টুর্নামেন্ট সেরা উইকেট শিকারী ছিলেন।  ২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে ফরচুন বরিশালের দলে নিজের নাম লেখান।   আরো দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ      বিষয়শ্রেণী:মানিকগঞ্জ জেলার ব্যক্তি বিষয়শ্রেণী:ঢাকা বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী বিষয়শ্রেণী:ঢাকা বিভাগ থেকে আগত ক্রিকেটার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
পাথালিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ২৮.৭৪ বর্গ কিলোমিটার। নবীনগরের কুরগাঁও (নতুন পাড়া), সোসাইটি রোডে পাথালিয়া ইউনিয়ন পরিষদ কার্যালয়ের অবস্থান।Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং   তথ্যসূত্র    বহিঃসংযোগ   বিষয়শ্রেণী:সাভার উপজেলার ইউনিয়ন
thumb|250px|right|১৮৪৪ সালে জঁ-বাতিস্ত সাবাতিয়ে-ব্লোয়ের তোলা একটি দাগেরোচিত্রে পদ্ধতির উদ্ভাবক লুই দাগের thumb|লাত্যলিয়ে দ্য লার্তিস্ত (L’Atelier de l'artiste, "শিল্পীর কর্মশালা"), ১৮৩৭ সালে দাগেরের তোলা একটি দাগেরোচিত্র দাগেরোচিত্রগ্রহণ বা মূল ফরাসি ভাষায় দাগেরেওতিপি () হলো আলোকচিত্র ধারণের ইতিহাসের প্রথম জনপ্রিয় ও বাণিজ্যিকভাবে সফল আলোকচিত্রধারণ প্রক্রিয়া। এই প্রক্রিয়ায় উৎপাদিত আলোকচিত্রকে দাগেরোচিত্র বা মূল ফরাসি ভাষায় দাগেরেওতিপ () বলে। পদ্ধতিটি ১৮৪০ ও ১৮৫০-এর দশকে ব্যাপকভাবে প্রচলিত ছিল। ফরাসি উদ্ভাবক লুই দাগের-এর (ফরাসি: Louis Daguerre) নামানুসারে পদ্ধতিটির নামকরণ করা হয়েছে, যিনি ১৯৩৯ সালে বিশ্বব্যাপী পদ্ধতিটি প্রকাশ করেন।  এই পদ্ধতিতে আয়োডিন বাষ্পের মাধ্যমে জমা করা সিলভার হ্যালাইডের আস্তরবিশিষ্ট আয়নার মত নিখুঁত সমতল রূপার পাতের উপর সরাসরি বস্তুর প্রতিবিম্ব ফেলা হয়। পরবর্তী উন্নত সংষ্করণে ব্রোমিন এবং ক্লোরিনের বাষ্পও ব্যবহার করা হয়েছে, যার ফলে আলোকসম্পাতকাল (এক্সপোজার টাইম) অনেকটাই সংক্ষিপ্ত করা সম্ভব হয়। দাগেরোচিত্রে ঋণাত্মক চিত্র তৈরি হয়, কিন্তু যেই রূপার তলের উপর চিত্র ধারণ করা হয়েছে তার সামনে অনুজ্জ্বল তল (যেমন কালো রঙের পর্দা) ধরে প্রতিফলন ঘটানো হলে রূপার পাতে ধারণকৃত চিত্র ধনাত্মক দেখায়। কাজেই দাগেরোচিত্র হলো অনুলিপি তৈরির সুযোগবিহীন একধরনের সরাসরি আলোকচিত্র ধারণ পদ্ধতি।   তথ্যসূত্র   বিষয়শ্রেণী:আলোকচিত্রগ্রহণ বিষয়শ্রেণী:ফরাসি উদ্ভাবন
একটি ব্রিটিশ রাজনৈতিক কেলেঙ্কারি সাধারণত আইন বা প্রথা দ্বারা অগ্রহণযোগ্য বলে বিবেচিত একজন রাজনীতিবিদ দ্বারা কিছু পদক্ষেপকে বোঝায়, বা যা রাজনীতিবিদদের সমবয়সীদের বা ভোটারদের কাছে নৈতিকভাবে অগ্রহণযোগ্য বলে বিবেচিত হয়। তবে এটি যে কারো দ্বারা অগ্রহণযোগ্য ক্রিয়াকলাপগুলিকেও উল্লেখ করতে পারে (উদাহরণস্বরূপ একজন সরকারী কর্মচারী, ব্যবসায়িক কেউ বা জনসাধারণের সদস্য) যেখানে সেই ক্রিয়াগুলি একজন রাজনীতিকের সাথে সম্পর্কিত।  বিষয়শ্রেণী:দেশ অনুযায়ী রাজনৈতিক কেলেঙ্কারি বিষয়শ্রেণী:যুক্তরাজ্যের কেলেঙ্কারি বিষয়শ্রেণী:যুক্তরাজ্যের রাজনৈতিক বিতর্ক
কলসকাঠী বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।   আয়তন  কলসকাঠী ইউনিয়নের আয়তন ৬,০৪৭ একর।   প্রশাসনিক কাঠামো  কলসকাঠী ইউনিয়ন বাকেরগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কলসকাঠি ইউনিয়নের মোট জনসংখ্যা ২৪,২২৩ জন। এর মধ্যে পুরুষ ১২,০১১ জন এবং মহিলা ১২,২১২ জন। মোট পরিবার ৫,৪১৪টি।   শিক্ষা  ২০১১ সালের আদমশুমারি অনুযায়ী কলসকাঠি ইউনিয়নের সাক্ষরতার হার ৫৮.৯%।   আরও দেখুন   বাকেরগঞ্জ উপজেলা  বাকেরগঞ্জ থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:বাকেরগঞ্জ উপজেলার ইউনিয়ন
বাঘা ইউনিয়ন বাংলাদেশের সিলেট জেলার গোলাপগঞ্জ উপজেলার অন্তর্গত একটি ইউনিয়ন।বাঘা ইউনিয়ন বাংলাদেশ জাতীয় তথ্য বাতায়ন   অবস্থান  পূর্বে গোলাপগঞ্জ ও কানাইঘাট,পশ্চিমে সিলেট সদর,উত্তরে জৈন্তাপুর ও কানাইঘাট, দক্ষিণে ফুলবাড়ী ইউ.পি ও গোলাপগঞ্জ পৌরসভা। উপজেলা হতে সড়ক পথে দুরত্ব ৪কি.মি।  ইতিহাস ঐতিহ্যবাহী গোলাপগঞ্জ উপজেলার বাঘা একটি অতি প্রাচীন ইউনিয়ন। ইহা একটি জনবহুল ইউনিয়ন। একটি সমৃদ্ধ জনপদ। প্রাচীনকালের ইতিহাস ও ব্যক্তিত্বদের সম্পর্কে তেমন একটা জানা না গেলেও মোঘল শাসন তথা হযরত শাহজালাল রহঃ এর আগমণের পরবর্তীকাল থেকে এ জনপদের বিবরণ পাওয়া যায়। গোলাপগঞ্জের ইতিহাস ও ঐতিহ্য - আনোয়ার শাহজাহান, প্রকাশকাল. প্রথম প্রকাশ নভেম্বর ১৯৯৬  লোকমুখে শোনা যায়, ভারতের আসাম রাজ্য হতে যখন প্রচণ্ড শীতের আগমন হত তখন জৈন্তিয়া পাহাড় হতে বাঘ এখানে আসত। অনেক সময় অনেক বার কয়েকটি বাঘ ধরা পড়েছে। সেই থেকে এখানকার নাম বাঘা হয়। গোলাপগঞ্জের ইতিহাস ও ঐতিহ্য - শেখ বশির আহমদ বই   গ্রাম সমূহ  গ্রামের সংখ্যা ৩০টি। উল্লেখযোগ্য গ্রাম সমূহ-  নলুয়া, কান্দিগ্রাম, হেতিমগঞ্জ, তুরুকভাগ, খালপার, মজিদপুর, জালালনগর, রুস্তমপুর, দক্ষিণ বাঘা,বাঘা মুসলিমাবাদ,উত্তর বাঘা, বাঘা ইসলামাবাদ, আনছারমহল্লা, ভেদাইরটুল, মাঝেরমহল্লা, গৌরাবাড়ী, দৌলতপুর, তুড়ুগাঁও, লালনগর, পশ্চিমগাঁও, সোনাপুর, উত্তর কান্দিগাঁও, দক্ষিণ কান্দিগাঁও, উত্তর গাঁও, পূর্বগাঁও, কালাকোনা, উত্তর গোলাপনগর, লম্বাগুল, রামগঞ্জ, উপর এখলাছপুর, লামা এখলাছপুর।  জনসংখ্যা মোটঃ ২৮,৪২২ জন, পুরুষঃ ১৪,১৫৮ জন, মহিলাঃ ১৪,২৭২ জন।  (২০০১ এর আদম শুমারী অনুযায়ী)   শিক্ষা সাক্ষরতার হারঃ- ৩৭.০৭%  প্রাথমিক বিদ্যালয়েরঃ সরকারী-১১টি,বেসরকারী-৭টি,  মাধ্যমিক বিদ্যালয়ের সংখ্যাঃ বেসরকারী- ০২টি  মাদ্রাসার সংখ্যাঃ কওমী; ০৮টি, অন্যান্য; ০টি  ধর্মীয় প্রতিষ্ঠানের সংখ্যাঃ মসজিদ- ৭৪ টি, মন্দির- ০৬ টি *উল্লেখযোগ্য শিক্ষা প্রতিষ্ঠানঃ-  বাঘা গোলাপনগর আরাবিয়া ইসলামিয়া মাদ্রাসা (প্রতিষ্ঠা সন ১৯২৯ইং);  হাজী আব্দুল আহাদ উচ্চ বিদ্যালয় ও কলেজ;  গৌরাবাড়ী মহিলা মাদ্রাসা  এখলাছপুর আরাবিয়া ইসলামিয়া মাদ্রাসা  আয়তন ৩৯.৫৫ বর্গ কি.মি.।  দর্শনীয় স্থান  বাঘা গৌরাবাড়ী স্বাস্থ্য কমপ্লেক্স  বাঘা গোলাপনগর আরাবিয়া ইসলামিয়া মা  দ্রাসা  বাঘা বাজার   হাতালি  বেড়িবাদ  বাঘাবাজার স্কুল   উল্লেখযোগ্য ব্যক্তি ইমন আহমদ  নাঈম আহমেদ   তথ্যসূত্র    আরও দেখুন   সিলেট বিভাগ;  সিলেট জেলা;  বাংলাদেশের উপজেলাসমূহ;  লক্ষণাবন্দ ইউনিয়ন;  বাংলাদেশের ইউনিয়ন।   বহিঃসংযোগ   বাংলাপিডিয়া  আমাদের সিলেট  অফিসিয়াল ওয়েবসাইট; বাঘা ইউনিয়ন  বিষয়শ্রেণী:গোলাপগঞ্জ উপজেলার ইউনিয়ন
ক্লারা দেল রে ক্যালভো (১৭৬৫ - ১৮০৮) ছিলেন একজন স্পেনীয় যুদ্ধের বীরঙ্গনা। তিনি এক সৈনিক, ম্যানুয়েল গঞ্জালেজ ব্লাঙ্কোর সাথে বিবাহিত ছিলেন এবং মাদ্রিদের দোস ডি মায়ো বিদ্রোহের রাস্তার লড়াইয়ে তার স্বামীর সাথে অংশগ্রহণ করেছিলেন, যেখানে তিনি নিহত হন। তার দুই সন্তানকে তার কাজের জন্য একটি পদক দেওয়া হয়েছিল। মাদ্রিদের একটি রাস্তার নামকরণও তার নামে করা হয়েছে।    তথ্যসূত্র   বহিঃসংযোগ  Correal y Freyre de Andrade, Narciso: La Coruña benéfica del siglo XVIII. তেরেসা হেরেরা। লা করুনা: ফেরার, ১৯০৯.৮৯  বিষয়শ্রেণী:১৭৬৫-এ জন্ম বিষয়শ্রেণী:১৮০৮-এ মৃত্যু বিষয়শ্রেণী:১৯শ শতাব্দীর স্পেনীয় ব্যক্তি বিষয়শ্রেণী:১৯শ শতাব্দীর যুদ্ধে নারী
জামালপুর পৌরসভা বাংলাদেশের ময়মনসিংহ বিভাগের জামালপুর জেলার সদর উপজেলার অন্তর্গত একটি পৌরসভা। আয়তনে জামালপুর পৌরসভা বাংলাদেশের ২য় বৃহৎ ও ময়মনসিংহ বিভাগের সর্ববৃহৎ পৌরসভা।   ইতিহাস, অবস্থান ও সীমানা  ইংরেজ শাসনামলেই ভৌগোলিক ও অর্থনৈতিক গুরুত্ব বিবেচনায় ১৮৪৫ সালে জামালপুরকে প্রশাসনিক মহকুমায় উন্নীত করা হয়। জীবনযাত্রার মান উন্নয়ন এবং সুবিধা বৃদ্ধির লক্ষে ১৮৬৯ সালে ৪৬.৬২ বর্গ কি.মি. এলাকা নিয়ে ৪ টি ওয়ার্ড এর সমন্বয়ে “গ” শ্রেণীর জামালপুর পৌরসভা গঠিত হয়। ১০ এপ্রিল ১৯৯৩ তারিখে ৮৪ টি মহল্লা, ৪৭ টি মৌজা নিয়ে জামালপুর পৌরসভা “ক” শ্রেণীভুক্ত হয় এবং ৫৩.২৮বর্গ কি.মি. এলাকায় উন্নীত হয়। জনসংখ্যা বৃদ্ধির সাথে সাথে সেবার মান নিশ্চিত করতে ১৯ মে ১৯৯৮ সালে ৪ টি ওয়ার্ডকে ১২ টি ওয়ার্ডে বিভক্ত করা হয় । বর্তমানে জামালপুর পৌরসভা বাংলাদেশের পুরাতন ও বৃহৎ পৌরসভা হিসেবে প্রথম সারিতে স্থান করে নিয়েছে। ১৯১৯ সাল পর্যন্ত মহকুমা প্রশাসকদের উপর পৌরসভা পরিচালনার দায়িত্ব অর্পিত ছিল। ১৯২০ সালে পৌরসভার প্রথম চেয়ারম্যান নির্বাচন হয়। প্রায় ১৩৫ বছরের পুরনো ঐতিহ্যবাহী এই পৌরসভার প্রথম চেয়ারম্যান হচ্ছেন বাবু অক্ষয় কুমার সেন।   শিক্ষা  শিক্ষার হার : ৫৫%।  শিক্ষা প্রতিষ্ঠান কিন্ডার গার্টেন৩৫ টিসরকারী প্রাথমিক বিদ্যালয়৪০ টিসরকারী উচ্চ বিদ্যালয়বালক সরকারী ০১টি, বালিক সরকারী ১৪টিটেকনিক্যাল স্কুল এন্ড কলেজ০১ টিসরকারী কলেজ০২ টিযুব প্রশিক্ষন কেন্দ্র১৩ টি   দর্শনীয় স্থান  ১. লুইস ভিলেজ রিসোর্ট এন্ড পার্ক  ২. দিঘির পাড়  ৩. শেরপুর ব্রিজ  ৪. বিজিবি ক্যাম্প  ৫. উন্নয়ন সংঘ চাইল্ড সিটি পার্ক  ৬. ফৌজদারি - শেরপুর ব্রিজ রোড  ৭. আলেয়া গার্ডেন - দেউরপাড়, চন্দ্রা  ৮. দয়াময়ী মন্দির - শহরের জিরো পয়েন্ট  ৯. শেখ হাসিনা সাংস্কৃতিক পল্লি- শহরের জিরো পয়েন্ট  ১০- হযরত শাহ জামাল (রা) এর মাজার- পাথালিয়া  ১১- আশেক মাহমুদ কলেজ- নয়াপাড়া   উল্লেখযোগ্য ব্যক্তিত্ব    জনপ্রতিনিধি  +সাবেক মেয়রগণের তালিকাক্রমিকনামমেয়াদকাল১বাবু অক্ষয় কুমার সেন১৯২০-২১ছানোয়ার হোসেন ছানু২০২১-২০২৪   তথ্যসূত্র   বিষয়শ্রেণী:জামালপুর জেলার পৌরসভা বিষয়শ্রেণী:১৮৬৯-এ প্রতিষ্ঠিত
এইচএমএস প্রিন্স অব ওয়েলস (আর ০৯) কুইন এলিজাবেথ-শ্রেণির দ্বিতীয় বিমানবাহী রণতরী। বেশিরভাগ বড় বিমানবাহী রণতরীর মতো প্রিন্স অব ওয়েলসকে ক্যাটাপল্ট ও অ্যারেস্টিং তারসমূহ ব্যবহার করা হয় না। এর পরিবর্তে জাহাজটি বায়ুবাহিত প্রারম্ভিক সতর্কতা ও ডুবোজাহাজ বিরোধী যুদ্ধের জন্য ৪০ টি এফ-৩৫বি লাইটনিং ২ ও মেরলিন হেলিকপ্টার বহন করে। বর্ধিত পরিস্থিতিতে এটি ৭০ টির অধিক এফ-৩৫বি সমর্থন করতে সক্ষম। এটিতে ২৫০ জন রাজকীয় নৌসেনার জন্য আবাসন, আক্রমণাত্মক হেলিকপ্টার ও চিনুক আকারের চেয়েও বড় ট্রুপ ট্রান্সপোর্টের সাথে তাদের সমর্থন করার ক্ষমতা জন্য স্থানসঙ্কলানের সাথে নকশায় নমনীয়তার উপর জোর দেওয়া হয়েছিল।  বাজেট কাটার কারণে প্রথমে জাহাজটি বিক্রি বা মথবাল করার পরিকল্পনা করা হয়, কিন্তু পরে সরকার তাকে সক্রিয় পরিষেবায় আনার সিদ্ধান্ত গ্রহণ করে। আনুষ্ঠানিকভাবে ২০১৭ সালের সেপ্টেম্বর মাসে জাহাজের নামকরণ প্রিন্স অব ওয়েলস করা হয়।  সমাপ্ত প্রিন্স অব ওয়েলস ২০১৯ সালে সেপ্টেম্বর মাসে সমুদ্রের পরীক্ষা শুরু করে এবং তার নতুন নৌঘাঁটি এইচএমএনবি পোর্টসমাউথয়ে প্রথম ২০১৯ সালের নভেম্বর মাসে পৌঁছায়। জাহাজটি আনুষ্ঠানিকভাবে রাজকীয় নৌবাহিনীতে পোর্টসমাউথের একটি অনুষ্ঠানে ২০১৯ সালের ১০ই ডিসেম্বর কমিশন করা হয়। জাহাজটি চালু হওয়ার তারিখটি দ্বিতীয় বিশ্বযুদ্ধের যুগে ডুবে যাওয়া তার পূর্বসূরীর ৭৮ তম বার্ষিকী উপলক্ষে চিহ্নিত হয়, যা এইচএমএস রিপলসের সাথে ১৯৪১ সালে যুদ্ধের সময় ডুবে যায়। এটি রাজকীয় নৌবাহিনীর অষ্টম জাহাজ, যেটি এইচএমএস প্রিন্স অব ওয়েলস নামটি পেয়েছে। জাহাজটির নির্মাণ কাজটি রোসিথ ডকইয়ার্ডে ২০১১ সালে শুরু হয় এবং জলে ভাসানোর সাথে ২০১৭ সালের ১৭ই ডিসেম্বর শেষ হয়। জাহাজটি ২০১৯ সালে রাজকীয় নৌবাহিনীর কাছে হস্তান্তর করা হয় এবং এটী ২০২৩ সাল থেকে বিশ্বজুড়ে ফ্রন্ট-লাইনের দায়িত্ব পালনের জন্য সম্পূর্ণ প্রস্তুত থাকবে।  প্রিন্স অব ওয়েলস ২০২০ সালের মে মাসে প্লাবনের অভিজ্ঞতা লাভ করে, যা রাজকীয় নৌবাহিনী দ্বারা "গৌণ" ঘটনা হিসাবে বর্ণনা করে। এরপরে ২০২০ সালের অক্টোবর মাসে আরও উল্লেখযোগ্য বন্যার ফলে জাহাজটির বৈদ্যুতিক ক্যাবিলিংয়ের ক্ষতি হয়। প্রিন্স অব ওয়েলস ২০২১ সালের ৩০শে এপ্রিল সমুদ্র পরীক্ষার জন্য পোর্টসমাউথ নৌঘাঁটি পরিত্যগ করে।   টীকা    তথ্যসূত্র    বহিঃসংযোগ    প্রিন্স অব ওয়েলস (royalnavy.mod.uk)  বিষয়শ্রেণী:কুইন এলিজাবেথ-শ্রেণীর বিমানবাহী রণতরী
চিত্রকূট জলপ্রপাত (বিকল্প বানান; চিত্রকোট জলপ্রপাত) হল ইন্দ্রবতী নদীতে ভারতের ছত্তিশগড় রাজ্যের বাস্তার জেলার জগদলপুরের পশ্চিমে অবস্থিত একটি প্রাকৃতিক জলপ্রপাত। এটি জগদলপুরের পশ্চিমে ৩৮ কিলোমিটার (২৪ মাইল) দূরে অবস্থিত।  জলপ্রপাতটির  উচ্চতা প্রায় ২৯ মিটার (৯৫ ফুট)।    এটি ভারতের সর্ববৃহৎ পতন।  বর্ষা মৌসুমে এটির প্রস্থ এবং বিস্তৃত বিস্তারের কারণে এটি প্রায়ই ভারতের নায়াগ্রা জলপ্রপাত বলে পরিচিত।   তথ্যসূত্র  বিষয়শ্রেণী:ছত্তিশগড়ের জলপ্রপাত বিষয়শ্রেণী:বস্তার জেলা বিষয়শ্রেণী:ভারতের জলপ্রপাত
ভাবতা রেলওয়ে স্টেশন	 পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার ভাবতা গ্রামে জাতীয় সড়ক ৩৪ নিকট অবস্থিত। এই স্টেশনটি স্টেশনের পার্শ্ববর্তী এলাকায় ছাড়া ভাবতা এবং বেলডাঙা I ব্লকে রেল পরিষেবা প্রদান করে থাকে। কয়েকটি বৈদ্যুতিক একাধিক পরিবহন (ইএমইউ) এবং লোলোগোলা যাত্রীবাহী সহ মোট ১২ টি ট্রেন ভাবতা রেলওয়ে স্টেশনে চলাচল করে।  শিয়ালদা এবং ভাবতার দূরত্ব ১৭৭ কিলোমিটার।   অবস্থান  ভাবতা রেলওয়ে স্টেশন মুর্শিদাবাদ জেলার ভাবতা গ্রামে জাতীয় সড়ক ৩৪ নিকট অবস্থিত। এই স্টেশন থেকে পরবর্তী স্টেশন হল - সারগাছি রেলওয়ে স্টেশন এবং পূর্ববর্তী স্টেশন হল বেলডাঙা রেলওয়ে স্টেশন।   ইতিহাস  ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।   ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।   পরিকাঠামো   স্টেশনটির পরিকাঠামো ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। ভাবতা রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  ভাবতা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষার ব্যবস্থা নেই।   বৈদ্যুতীকরণ  ২০০৪ সালে ভাবতা রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  ভাবতা রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।   তথ্যসূত্র   বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
নলকুড়া ইউনিয়ন বাংলাদেশের ময়মনসিংহ বিভাগের শেরপুর জেলার ঝিনাইগাতী উপজেলার অন্তর্গত একটি।   অবস্থান ও সীমানা  দক্ষিণে গৌরিপুর, ঝিনাইগাতী ও ধানশাইল ইউনিয়ন। পূর্বে নালিতাবাড়ী উপজেলার নন্নী ও পোরাগাঁও ইউনিয়ন। পশ্চিমেধানশাইল ও কাংশাইউনিয়ন।   ইতিহাস    প্রশাসনিক এলাকা    ফুলহারী  ভালুকা  ডেফলাই  শালচুড়া  ডাকাবর  নুনখোলা  নয়ারাংটিয়া  রাংটিয়া  সন্ধ্যাকুড়া  গোমড়া  নলকুড়া  কুশাইকুড়া  বারুয়ামারী  গজারীপাড়া  ফাকরাবাদ  হলদীগ্রাম  মানিককুড়া  জারুলতলা  বাঐবাধা  ভারুয়া </div>   আয়তন ও জনসংখ্যা  আয়তনঃ ৩৬.৪৬বর্গ কি:মি:। জনসংখ্যাঃ ৩০,১৮৬ জন।   শিক্ষা  শিক্ষার হার : ৫০%  শিক্ষা প্রতিষ্ঠান   উচ্চবিদ্যালয় ৩টি  জুনিয়রবিদ্যালয় ২টি  মাদ্রাসা ৪টি  প্রা: বি: সরকারী ১৬টি   দর্শনীয় স্থান -গজনী অবকাশ কেন্দ্র  গজনী অবকাশ কেন্দ্র।  গজনী অবকাশ কেন্দ্র শেরপুর জেলার ঝিনাইগাতী উপজেলার ঐতিহ্যবাহী গারো পাহাড়ের পাদদেশে অবস্থিত। প্রকৃতিপ্রেমিদের মনে গজনী অবকাশ কেন্দ্রের সারি সারি গজারী, শাল ও সেগুন গাছের সারি প্রশান্তি এনে দেয়। শীতকালে গারো পাহাড়ের সৌন্দর্য্য অবলোকন করতে ভ্রমণ পিয়াসী মানুষ এখানে ছুটে আসেন । পাহাড়ী ঝর্ণা, লেক, টিলা, ছড়ার স্বচ্ছ জল ও ঘন সবুজ বন এখানকার পরিবেশকে দিয়েছে বিশেষ বৈশিষ্ট্য।  গজনী অবকাশ কেন্দ্রে পাহাড়ী ঝর্ণার গতিপথে বাধ দিয়ে কৃত্রিম লেক তৈরি করা হয়েছে। লেকের মাঝে সৃষ্টি করা হয়েছে কৃত্রিম পাহাড় ও লেক ভিউ পেন্টাগন, যা একটি দোদ্দুল্যমান ব্রীজ দিয়ে সংযুক্ত আছে। গারো পাহাড়ের চূড়ায় ৬ কক্ষ বিশিষ্ট একটি আধুনিক রেষ্ট হাউজ রয়েছে। রেষ্ট হাউজ থেকে পাহাড়ের পাদদেশে যাবার জন্য রয়েছে পদ্মাসিঁড়ি নামক একটি আঁকাবাঁকা সিঁড়িপথ। গজনী অবকাশ কেন্দ্রে রয়েছে পর্যাপ্ত কার পার্কিংয়ের ব্যবস্থা ও খেলার মাঠ। পিকনিক করার জন্য এখানে রয়েছে বিশুদ্ধ পানির নলকূপ, পর্যাপ্ত স্যানিটেশন এবং রান্নার আয়োজন।   জনপ্রতিনিধি  '''বর্তমান চেয়ারম্যান- মোঃরূকনুজ্জামান +চেয়ারম্যানগণের তালিকাক্রমিকনামমেয়াদ০১আবু হারেজ১৯৬৪-১৯৭১০২সরকারখবিরউদ্দিন ১৯৭৩-১৯৭৫০৩আবু হারেজ১৯৭৬-১৯৮৪০৪সরকার খবির উদ্দিন ১৯৮৪-১৯৯২০৫দুলালউদ্দিন১৯৯২-১৯৯৭০৬সরকার খবির উদ্দিন১৯৯৭-২০০২০৭খলিলুররহমান২০০৩- ২০১৬০৮মোঃ আইয়ুব আলী ফর্সা২০১৬-২০২০০৯মোঃরূকনুজ্জামান২০২১-বর্তমান১০   তথ্যসূত্র   বিষয়শ্রেণী:ঝিনাইগাতী উপজেলার ইউনিয়ন